หนุนเกษตรรุ่นใหม่ ให้กู้ได้รายละล้าน
ธ.ก.ส.เตรียมพร้อม 5,000 ล้าน ปล่อยกู้ทายาทเกษตรกรรุ่นใหม่
13 พ.ค. 2560

ธ.ก.ส.เตรียมพร้อม 5,000 ล้าน ปล่อยกู้ทายาทเกษตรกรรุ่นใหม่นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธนาคารออกโครงการสานฝันเกษตรกรรุ่นใหม่วงเงิน 5,000 ล้านบาท ระยะเวลา 3 ปี เริ่มตั้งแต่วันที่ 1 มิ.ย. 2560-31 มี.ค. 2563 เน้นปล่อยกู้ทายาทเกษตรกร หรือนักศึกษาจบใหม่ ที่ผ่านการอบรมจากหน่วยงาน หรือองค์กรต่างๆ เช่น โครงการทายาทเกษตรกรมืออาชีพ โครงการพัฒนาเกษตรกรปราดเปรื่อง (ยังสมาร์ทฟาร์เมอร์) เน้นทำการเกษตรรูปแบบใหม่ มีการใช้เทคโนโลยี นวัตกรรมในกระบวนการผลิต การผลิตอาหารปลอดภัยต่อผู้บริโภคและเป็นมิตรต่อสิ่งแวดล้อม โดยจะสนับสนุนสินเชื่อให้กับกลุ่มเป้าหมายรายละไม่เกิน 1 ล้านบาท อัตราดอกเบี้ย 7.00% หรือ 0.59% ต่อเดือน สามารถกู้เป็นเงินทุนหมุนเวียนได้รวมทั้งเตรียมระดมเงินเพื่อปล่อยกู้ให้เกษตรกรด้วยการออกสลากออมทรัพย์ทวีสิน 3 ชุด ได้แก่ เกษตรมั่นคง เกษตรมั่งคั่ง และเกษตรกรยั่งยืน โดยสลากออมทรัพย์ทวีสินชุดแรก เกษตรกรมั่นคง จะเริ่มจำหน่ายในเดือน ก.ค. 2560 นี้ ส่วนสลากออมทรัพย์ทวีสิน ชุดเกษตรกรมั่งคั่ง และชุดเกษตรกรยั่งยืนจะทยอยจำหน่ายในลำดับต่อไป